
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 779 


9 Οκτωβρίου 1998 


ΠΕ ΡΙΕΧΟΜΕ ΝΑ 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη έκτασης 3.840 στρεμ. ως αναδασωτέας στη 
θέση Πουρναράκι - Βελίτσες - Βετσόρρεμα περιφέ¬ 
ρειας Κοινοτήτων Βαρετάδας - Μπαμπαλιού - Γιαν- 
νοπούλων Νομού Αιτωλοακαρνανίας . 

Κήρυξη έκτασης 2,022 στρ. ως αναδασωτέας στη θέση 
«Βελανιδιά» περιφέρειας Κοινότητας Κεχρινιάς 
Βάλτου Νομού Αιτωλοακαρνανίας . 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Προσωρινή κατάληψη χώρων για τις ανάγκες κατα¬ 
σκευής του Έργου του Μετρά . 

ΠΟΛΕΟΔΟΜΙΑ 

ΑΠΟΦΑΣΕΙΣ 

Καθορισμός ειδικών όρων και περιορισμών δόμησης σε 
κτίριο που βρίσκεται εντός του ρυμοτομικού σχε¬ 
δίου του Δήμου Πειραιά (Ν. Αττικής). 

Αποχαρακτηρισμός χώρου που είχε χαρακτηρισθεί σαν 
χώρος για την ανέγερση Γ ενικού Νοσοκομείου Σερ¬ 
ρών σε τμήμα του οικισμού Επταμύλων που περι¬ 
λαμβάνει τα Ο.Τ 11, 12, 13, 21,22, 23, 24 και χα¬ 
ρακτηρισμός τους σαν οικοδομήσιμα . 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. 1738 

Κήρυξη έκτασης 3.840 στρεμ. ως αναδασωτέας στη θέση 
Πουρναράκι - Βελίτσες - Βετσόρρεμα περιφέρειας 
Κοινοτήτων Βαρετάδας - Μπαμπαλιού - Γιαννοπούλων 
Νομού Αιτωλοακαρνανίας. 

Ο ΓΕΝ. ΓΡΑΜ. ΠΕΡΙΦΕΡΕΙΑΣ ΔΥΤ. ΕΛΛΑΔΟΣ 

Έχοντας υπόφη: 

1. Τις διατάξεις «περί διοικητικής αποκέντρωσης»· 

2. Τις διατάξεις του άρθρου 117 παρ. 3 του Συντάγμα¬ 
τος. 


3. Τις διατάξεις του Ν. 998/79 «περί προστασίας δασών 
κ.λπ.» και ειδικότερα: 

α) του άρθρου 38 παρ. 1 

β) του άρθρου 41 παρ. 1 

4. Τις με αριθμ. α) 160417/1180/8.7.80, β) 182447/ 
3049/24.9.80, γ) 141823/4.2.83 διαταγές του Υπουρ¬ 
γείου Γεωργίας. 

5. Τις διατάξεις των άρθρων 1 παρ. 1,2 παρ. 1 δ, 5 παρ. 

1 3β, 6 παρ. 7 και 7 παρ. 2του Ν 2503/97 «Διοίκηση. Οργά¬ 
νωση, Στελέχωση της Περιφέρειας». 

6. Την αριθμ. 3786/27.8.98 πρόταση του Δασαρχείου 

2 Αμφιλοχίας περί κηρύξεως αναδασωτέας έκτασης. 

7. Την αριθμ. 159/10.9.97 απόφαση Γεν. Γραμματέα 
Περιφέρειας Δυτικής Ελλάδος. 

8. Την αριθμ. 186Γ.Γ./30.6.98 απόφαση Γενικού Γραμ¬ 
ματέα Περιφέρειας Δυτικής Ελλάδος «περί ανάθεσης αρ¬ 
μοδιοτήτων», αποφασίζουμε: 

3 Κηρύσσουμε αναδασωτέα, με σκοπό την προστασία για 
την επαναδημιουργία της δασικής βλάστησης που κατα¬ 
στράφηκε από πυρκαγιά με φυσική ή τεχνητή αναγέννηση 
και τη διατήρηση του χαρακτήρα της δασικής έκτασης, 
ώστε, ν’ αποκλεισθεί η διάθεση αυτής για άλλο σκοπό, την 
παραπάνω δημόσια δασική έκταση των 3.840 στρεμμάτων 
που ήταν καλυμμένη από αείφυλλα - πλατύφλλα και ανή- 

^ κει στην κατηγορία των άρθρων 3 παράγρ. 2 και 4 παράγρ. 
2γ του Ν. 998/79, που βρίσκεται στις θέσεις Πουρναράκι - 
Βελίτσες - Βετσόρρεμα περιφέρειας Κοινοτήτων Βαρετά¬ 
δας - Μπαμπαλιού - Γιαννοποΰλων και προσδιορίζεται από 
τα στοιχεία: 1,2,3,4, 5, 6, 7, 8,9,10,11,12,13,14,15, 
16, 17, 18, 19, 20, 21,22, 23, 24, 25, 26, 27, 28, 29,30, 
1 και έχει όρια: 

Ανατολικά: Λίμνη - Βετσόρρεμα - Αγροτικός δρόμος 
Βαρεστάδας - Ποδογοράς, 

Δυτικά: Παλιόμυλος - Πουρναράκι - Επαρχιακός δρόμος 
- Βελιτσόρρεμα, 

Βόρεια: Κόκκινο κλαρί - Βελιτσόρρεμα - Βετσόρρεμα - 
Ρ.Ε. Φουρνί, 

Νότια: Μακρυά Ράχη - Λίμνη - Παλιόμυλος, 
όπως φαίνεται στο συνημμένο διάγραμμα, που αποτελεί 
αναπόσπαστο μέρος της απόφασης αυτής. 

Η απόφαση αυτή να δημοσιευθεί στην Εφημερίδα της 
ΚυΒερνήσεως. 

Πάτρα, 11 Σεπτεμβρίου 1998 
Με εντολή Γεν. Γραμ. Περιφέρειας 
Ο Γεν. Διευθυντής Περιφέρειας 
ΠΑΝΑΓΙΩΤΗΣ ΣΚΟΥΡΑΣ 

Αρίθ. 1739 Μ 

Κήρυξη έκτασης 2,022 στρ. ως αναδασωτέας στη θέση 

«Βελανιδιά» περιφέρειας Κοινότητας Κεχρινιάς Βάλ¬ 
του Νομού Αιτωλοακαρνανίας. 

Ο ΓΕΝ. ΓΡΑΜ. ΠΕΡΙΦΕΡΕΙΑΣ ΔΥΤ. ΕΛΛΑΔΟΣ 

Έχοντας υπόψη: 

1. Τις διατάξεις «περί διοικητικής αποκέντρωσης». 

2. Τις διατάξεις του άρθρου 117 παρ. 3 του Συντάγμα¬ 
τος. 

3. Τις διατάξεις του Ν. 998/79 «περί προστασίας δασών 
κ.λπ.» και ειδικότερα: 

α) του άρθρου 38 παρ. 1 

β) του άρθρου 41 παρ. 1 

4. Τις με αριθμ. α) 160417/1180/8.7.80, β) 182447/ 
3049/24.9.80, γ) 141823/4.2.83 διαταγές του Υπουρ¬ 
γείου Γεωργίας. 

5 Τις διατάξεις των άρθρων 1 παρ. 1,2 παρ. 1 δ, 5 παρ. 
3β, 6 παρ. 7 και 7 παρ. 2του Ν. 2503/97 «Διοίκηση, Οργά¬ 
νωση, Στελέχωση της Περιφέρειας». 

6. Την αριθμ. 3773/26.8.98 πρόταση του Δασαρχείου 
Αμφιλοχίας περί κηρύξεως αναδασωτέας έκτασης. 

7. Την αριθμ. 159/10.9.97 απόφαση Γεν. Γραμματέα 
Περιφέρειας Δυτικής Ελλάδος. 

8. Την αριθμ. 186Γ.Γ./30.6.98 απόφαση Γ ενικού Γ ραμ- 
ματέα Περιφέρειας Δυτικής Ελλάδος «περί ανάθεσης αρ¬ 
μοδιοτήτων», αποφασίζουμε: 


Κηρύσσουμε αναδασωτέα, με σκοπό την προστασία για 
την επαναδημιουργία της δασικής βλάστησης που κατα¬ 
στράφηκε από φθορά δάσους με φυσική ή τεχνητή ανα¬ 
γέννηση και τη διατήρηση του χαρακτήρα της δασικής 
έκτασης, ώστε, ν’ αποκλεισθεί η διάθεση αυτής για άλλο 
σκοπό, την παραπάνω δημόσια δασική έκταση των δύο 
στρεμμάτων και 22 τ.μ. που ήταν καλυμμένη από βλά¬ 
στηση αειφύλλων - πλατυφύλλων και ανήκει στην κατηγο¬ 
ρία των άρθρων 3 παράγρ. 2 και άρθρ. 4 παράγρ. ιε του Ν. 
998/79, που βρίσκεται στη θέση «Βελανιδιά» περιφέρειας 
Κοινότητας Κεχρινίας Βάλτου και προσδιορίζεται από τα 
στοιχεία: ΑΒΓΔΑ και έχει όρια: 

Ανατολικά: Δημόσια δασική έκταση, 

Δυτικά: Με αγρό Αφών Ιωάννου Σκούτα, 

Βόρεια: Με αγρό Αφών Ιωάννου Σκούτα και δημόσια δα¬ 
σική έκταση, 

Νότια: Με αγροτικό δρόμο, 

όπως φαίνεται στο συνημμένο διάγραμμα, που αποτελεί 
αναπόσπαστο μέρος της απόφασης αυτής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 11 Σεπτεμβρίου 1998 

Με εντολή Γ εν. Γ ραμ. Περιφέρειας 
Ο Γεν. Διευθυντής Περιφέρειας 
ΠΑΝΑΓΙΩΤΗΣ ΣΚΟΥΡΑΣ 


ΤΤΡθκ«ΜΡΓ, ΔιΛΓΡΛ ΜΑ-Μ 


Ανα?α£·αι~ί:θί5 δ«ρά&ια$ι Έα6ι£·η$ £ε?£6ω|. 


ΑΠΟ 27Τ/Ι Σ/Λ/ί ΧΛΡΤ Η ΐ:5οχταΓ,Π. 

Ε ΦΗ ΜΕΡI ΣΤΗ ΣΚ Υ ΒΕΡ Ν Η ΣΕ ΩΣ (ΤΕΥΧΟΣ ΤΕΤΑΡΤΟ) 


ΑΠΑ ΛΛΟΤΡΙΩΣ ΕΙΣ 

ΑΠΟΦΑΣΕΙΣ 

Αριθ. 12037 ( 3 ) 

Προσωρινή κατάληψη χώρων για τις ανάγκες κατασκευής 
του Έργου του Μετρά. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Το Νόμο 1558/1985 (ΦΕΚ 157/26.7.95) «Κυβέρ¬ 
νηση και Κυβερνητικά Όργανα». 

2. Το Ν. 1955/91 (ΦΕΚ 112/18.7.91) περί ιδρύσεως 
Εταιρείας με την επωνυμία «ΑΤΤΙΚΟ ΜΕΤΡΟ Α.Ε.» και ει¬ 
δικότερα τις διατάξεις του άρθρου τρίτου «κύρωση της 
σύμβασης» σε συνδυασμό με τα άρθρα έβδομο και δέκατο 
«Απαλλοτριώσεις» του ίδιου Νόμου. 

3. Την απόφαση Υπουργού ΠΕ.ΧΩ.Δ.Ε. Δ16/010/70/ 
Γ/30.1.92 περί μεταβίβασης δικαιωμάτων και υποχρεώ¬ 
σεων του Δημοσίου στην ΑΤΤΙΚΟ ΜΕΤΡΟ Α.Ε. 

4. Την απόφαση Υπουργού ΠΕ.ΧΩ.Δ.Ε., Δ16α/04/226/ 
Γ/19.3.92 περί «καθορισμού καθ’ ύλην Τεχνικών Δ/νσεων 
ΓΓΔΕ αρμοδίων για Τεχνικά θέματα εποπτείας Νομικών 
Προσώπων Γ.Γ.Δ.Ε.» 

5. Το με αριθμό πρωτοκόλλου ΑΕΧ-12690/8.9.98 έγ¬ 
γραφο της ΑΤΤΙΚΟ ΜΕΤΡΟ Α.Ε. με το οποίο ζητείται η 
προσωρινή κατάληψη του τμήματος ΑΒΓΔΑ της ιδιοκτη¬ 
σίας που βρίσκεται στις οδούς Κασομούλη και Πυθέου στο 
Δήμο Αθηναίων. Φερόμενοι ιδιοκτήτες του πιο πάνω χώ¬ 


ρου είναι οι: Άννα Βεντουράκη, Πηνελόπη Βεντουράκη 
και Μόσχα Βεντουράκη, και επειδή: 

Η προσωρινή κατάληψη της υπόψη ιδιοκτησίας κρίνεται 
αναγκαία για την κατασκευή του Μετρά και προβλέπεται 
από το Νόμο 1955/91 η κατάληψη χώρων που εμπίπτουν 
στους σκοπούς της εταιρείας ΑΤΤΙΚΟ ΜΕΤΡΟ Α.Ε., απο¬ 
φασίζουμε: 

1. Την προσωρινή κατάληψη του τμήματος ΑΒΓΔΑ της 
ιδιοκτησίας που βρίσκεται στις οδούς Κασομούλη και Πυ¬ 
θέου στο Δήμο Αθηναίων, το οποίο φαίνεται στο συνημ¬ 
μένο σχέδιο και το οποίο αποτελεί αναπόσπαστο μέρος 
της απόφασης αυτής. 

2. Μετά το πέρας των εργασιών ο χώρος θα αποδοθεί 
στους ιδιοκτήτες του στην κατάσταση που αυτός ευρί- 
σκετο πριν από την κατάληψη. Προς τούτο η ΑΤΤΙΚΟ ΜΕ¬ 
ΤΡΟ Α.Ε. θα καταγράψει την υφιστάμενη, προ της κατά¬ 
ληψης κατάσταση. 

3. Η κατάληψη θα διαρκέσει μέχρι την ολοκλήρωση του 
έργου. 

4. Η αποζημίωση για την προσωρινή κατάληψη της πα¬ 
ραπάνω ιδιοκτησίας θα καθορισθεί όπως προβλέπεται 
από τις διατάξεις του δεκάτου άρθρου του Ν. 1955/91, θα 
καταβληθεί δε όπως ορίζεται στο άρθρο τρίτο του ίδιου 
Νόμου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Σεπτεμβρίου 1998 

Ο ΥΠΟΥΡΓΟΣ 

Κ. ΛΑΛΙΩΤΗΣ 



Ό 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕ ΥΧΟΣ ΤΕΤΑΡ ΤΟ) 


ΠΟ ΛΕΟΔΟΜ ΙΑ 

ΑΠΟΦΑΣΕΙΣ 

Αριθ. 25654/5559 (4) 

Καθορισμός ειδικών όρων και περιορισμών δόμησης σε 

κτίριο που βρίσκεται εντός του ρυμοτομικού σχεδίου 

του Δήμου Πειραιά (Ν. Αττικής). 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις των άρθρων 3 και 4 (παρ. 2) του Ν. 
1577/1985 «Γενικός Οικοδομικός Κανονισμός» (Α' 210), 
όπως τροποποιήθηκαν με το άρθρο 1 (παρ. 1 και 2) του Ν. 
1772/1988 «Τροποποίηση διατάξεων του Ν. 1577/1985 
«ΓΟΚ» και άλλες διατάξεις» (Α' 91). 

2. Τις διατάξεις του άρθρου 29Α του Ν. 1558/1985 
«Κυβέρνηση και Κυβερνητικά Όργανα» (Α’ 137) που προ¬ 
στέθηκε με το άρθρο 27 του Ν. 2081/1992 (Α' 154) και 
αντικαταστάθηκε με την παράγρ. 2α του άρθρου 1 του Ν 
2469/1997 (Α' 38). 

3. Την υπ' αριθμ. 103326/1281/5.12.1996 απόφαση 
του Υπουργού και του Υφυπουργού Περιβάλλοντος, Χω¬ 
ροταξίας και Δημοσίων Έργων «Μεταβίβαση αρμοδιοτή¬ 
των του Υπουργού και του Υφυπουργού Περιβάλλοντος, 
Χωροταξίας και Δημοσίων Έργων στο Γενικό Γραμματέα, 
και στους Προϊσταμένους των Γενικών Διευθύνσεων, 
Διευθύνσεων και Τμημάτων του Υπουργείου Περιβάλλο¬ 
ντος, Χωροταξίας και Δημοσίων Έργων - πλην Γενικής 
Γραμματείας Δημοσίων Έργων» (1126Β716.12.1996). 

4. Τις διατάξεις της παρ. Β του άρθρου 1 του Π.Δ/τος 
28/28.1.1993 «Καθορισμός αρμοδιοτήτων που διατηρού¬ 
νται από τον Υπουργό και τις Περιφερειακές Υπηρεσίες 
διανομαρχιακού επιπέδου του Υπουργείου Περιβάλλο¬ 
ντος, Χωροταξίας και Δημοσίων Έργων» (Α' 9). 

5. Την από 15.12.1997 αιτιολογική έκθεση της Διεύ¬ 
θυνσης Πολεοδομικού Σχεδιασμού - Τμήμα Παραδοσια¬ 
κών Οικισμών. 

6. Τις από 5.1.1998 (32/129) και από 8.3.1998 (8181/ 
2657) αντιρρήσεις του ενδιαφερομένου Αργύρη Καρα- 
βία. 

7. Τις από 5.5.1998 παρατηρήσεις επί των αντιρρήσεων 
του ενδιαφερομένου της Διεύθυνσης Πολεοδομικού Σχε- 
διασμού - Τμήμα Παραδοσιακών Οικισμών. 

8. Το γεγονός ότι από τις κανονιστικές διατάξεις αυτής 
της απόφασης δεν προκαλεί δαπάνη σε βάρος του κρατικού 
προϋπολογισμού και του οικείου Ο.Τ.Α., αποφασίζουμε: 

1. Στο κτίριο που βρίσκεται εντός του ρυμοτομικού σχε¬ 
δίου Πειραιά (Ν. Αττικής) επί των οδών Ακτή Κουμουνδού- 
ρου 14 και Βασ. Παύλου φερόμενο ως ιδιοκτησία Αργύρη 
Καραβία και το οποίο έχει χαρακτηριστεί ως διατηρητέο 
με την υπ’ αριθμ. 21745/1214/16.3.1987 απόφαση του 
Υπουργού Περιβάλλοντος, Χωροταξίας και Δημοσίων Έρ¬ 
γων «Χαρακτηρισμός ως διατηρητέων τριακοσίων πενήντα 
εννέα (359) κτιρίων που βρίσκονται στο τμήμα της πόλης 
του Πειραιά που χαρακτηρίστηκε ως παραδοσιακό με το 
από 27.7727.8.1982 Π.Δ/γμα (410/1982) και ενός κτι¬ 
ρίου που βρίσκεται εκτός του παραπάνω τμήματος και κα¬ 
θορισμός ειδικών όρων και περιορισμών δόμησης» (420 
Δ'), καθορίζονται οι παρακάτω ειδικοί όροι και περιορισμοί 
δόμησης. 


α. Επιτρέπεται η αποκατάσταση του διατηρητέου σύμ¬ 
φωνα με τη μελέτη που εγκρίθηκε από τη Διεύθυνση Πο- 
λεοδομικού Σχεδιασμού και η οποία συνοδεύει την από¬ 
φαση αυτή. 

β. Επιτρέπεται η προσθήκη τμήματος κατ’ επέκταση 
του υπάρχοντος νεότερου κτιρίου διαστάσεων 6.0 μ. χ 
6.70 μ. και εμβαδού 40.20 μ 2 . Το ύψος της προσθήκης 
ανέρχεται σε 4,70 μέτρα. 

γ. Επιτρέπεται η προσθήκη α' ορόφου στο περίγραμμα 
του υπάρχοντος ισογείου και της επιτρεπόμενης με την 
προηγούμενη παράγραφο προσθήκης. 

Το ύψος του ορόφου αυτού δεν πρέπει να υπερβαίνει τα 
3.80 μ. 

δ. Επιτρέπεται η προσθήκη τμήματος Β' ορόφου εν 
εσοχή και σε απόσταση από την κύρια όψη 5,0 μέτρων, 
μεγίστου επιτρεπομένου ύψους 3,50 μ. 

Υπεράνω του Β' ορόφου επιτρέπεται μόνο μικρό τμήμα 
κτιρίου διαστάσεων 6.90 μ. χ 6.00 μ. και ύψους 3.20 μέ¬ 
τρων. 

ε. Με τις παραπάνω ρυθμίσεις δεν επιτρέπεται να γίνει 
υπέρβαση του ισχύοντος συντελεστού δόμησης και του 
επιτρεπόμενου κατ’ όγκον συντελεστού. 

στ. Η ελάχιστη απόσταση μεταξύ των κτιρίων να είναι 
3.20 μέτρα. 

ζ. Η έκδοση της οικοδομικής αδείας για την αποκατά¬ 
σταση του διατηρητέου και της προσθήκης επί του νέου 
κτιρίου να γίνει μετά την κατεδάφιση των αυθαιρέτων κτι- 
σμάτων του διατηρητέου, η οποία να βεβαιωθεί από την 
Υπηρεσία μας, καθώς επίσης η θεώρηση της αδείας για τη 
σύνδεση με τα δίκτυα Κοινής Ωφέλειας να γίνει μετά την 
ολοκλήρωση όλων των εργασιών αποκατάστασης του δια¬ 
τηρητέου κτιρίου και του νέου κτιρίου και βεβαίωση από 
την Υπηρεσία μας. 

2. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Σεπτεμβρίου 1998 

Με εντολή Υπουργού 
Ο Γ ενικός Γ ραμματέας 
ΗΛΙΑΣ ΜΠΕΡΙΑΤΟΣ 

-4- 

Αριθ. 1806 ( 5 ) 

Αποχαρακτηρισμός χώρου που είχε χαρακτηρισθεί σαν 
χώρος για την ανέγερση Γ ενικού Νοσοκομείου Σερρών 
σε τμήμα του οικισμού Επταμύλων που περιλαμβάνει 
τα Ο.Τ. 11, 12, 13, 21, 22, 23, 24 και χαρακτηρισμός 
τους σαν οικοδομήσιμα. 

Ο ΝΟΜΑΡΧΗΣ ΣΕΡΡΩΝ 
Έχοντας υπόψη: 

1. Τις διατάξεις του Ν.Δ/τος 17.7.1923 που μεταγενέ¬ 
στερα τροποποιήθηκαν και συμπληρώθηκαν και ειδικό¬ 
τερα τα άρθρα 3, 9, 29 και 70. 

2. Τις διατάξεις του Α.Ν. 314/1968 (ΦΕΚ 47Α/68), που 
τροποποιήθηκαν και συμπληρώθηκαν με το Ν.Δ/γμα 
1018/71 (ΦΕΚ 220Α/71) και με το Ν. 1577/85 (ΦΕΚ 
210Α/85). 

3. Τις διατάξεις του Π.Δ/τος 183/86 (ΦΕΚ 70Α/86) 

«Έγκριση τροποποιήσεων σχεδίων πόλεων και καθορι¬ 
σμός όρων και περιορισμών δόμησης από τους Νομάρ¬ 
χες». 

4. Την με αριθμ. Πρωτ. 6428/20.10.1986 απόφαση του 
Νομάρχη Σερρών με την οποία τμήμα του εγκεκριμένου 
Ρ.Σ. του οικισμού Επταμύλων, που περιλαμβάνει το Ο.Τ. 
11,12,13, 21,22, 23 και 24 χαρακτηρίσθηκε σαν χώρος 
για την ανέγερση Γενικού Νοσοκομείου Σερρών. 

5. Την με αριθμ. Πρωτ. Οικ. 18432/24.7.1996 Κ.Υ.Α. 
των Υπουργών ΠΕ.ΧΩ.Δ.Ε. και Υγείας Πρόνοιας (ΦΕΚ 
965Δ796) με την οποία εγκρίθηκε η ανέγερση του Γεν. 
Νοσοκομείου Σερρών σε άλλη θέση στο αγρόκτημα Αγ. 
Ιωάννη του Δήμου Σερρών. 

6. Το γεγονός ότι το Γεν. Νοσοκομείο Σερρών κατα¬ 
σκευάζεται σήμερα σε άλλη θέση, εκτός ορίων οικισμού 
Αγίου Ιωάννη Σερρών. 

7. Την υπ’ αριθμ. 21/1998 απόφαση του Κοινοτικού 
Συμβουλίου Επταμύλων. 

8. Τις υπ’ αριθμ. 5/Πρακτ. 1/20.1.1998 και 75/Πρακτ. 
15/19.8.1998 αποφάσεις του Σ.Χ.Ο.Π. Ν. Σερρών, απο¬ 
φασίζουμε: 

1. Εγκρίνεται ο αποχαρακτηρισμός του τμήματος του οι¬ 
κισμού Επταμύλων που με την αριθ. Πρωτ. 6428/ 
20.10.1986 απόφαση του Νομάρχη Σερρών είχε χαρακτη- 


ρισθεί σαν χώρος για την ανέγερση του Γενικού Νοσοκο¬ 
μείου Σερρών και χαρακτηρίζεται σαν οικοδομήσιμος, με 
τα Ο.Τ. και τους δρόμους που είχε πριν από τον χαρακτη¬ 
ρισμό του για ανέγερση Γ ενικού Νοσοκομείου όπως ακρι¬ 
βώς φαίνεται στο συνημμέο τοπογραφικό διάγραμμα με 
κλίμακα 1:1.000. 

2. Στα προαναφερόμενα Ο.Τ. που δημιουργούνται, 
ισχύουν οι όροι και περιορισμοί δόμησης για το τμήμα του 
οικισμού με εγκεκριμένο Ρ.Σ., όπως ακριβώς αναφέρεται 
στην με αριθμ. Πρωτ. Τ.Π. 1663/1.4.87 (ΦΕΚ 467Δ /87) 
απόφαση του Νομάρχη Σερρών που τροποποιήθηκε και 
συμπληρώθηκε μεταγενέστερα με τις Ε.Π.Α. 10217/ 
27.7.88 (ΦΕΚ 616Δ787) και Τ.Π. 3970/8.5.92 (ΦΕΚ 
537Δ792) όμοιες αποφάσεις του. 

4. Η απόφαση αυτή να δημοσιευθεί στην Εφημερίδα της 
Κυβερνήσεως έχοντας ισχύ από τη δημοσίευσή της. 

3. Από την απόφαση αυτή δεν δήμιου ργείται δαπάνη σε 
βάρος του προϋπολογισμού της Κοινότητας Επταμύλων. 

4. Η απόφαση αυτή να δημοσιευθεί στην Εφημερίδα της 
Κυβερνήσεως έχοντας ισχύ από τη δημοσίευσή της. 

Σέρρες, 28 Αυγούστου 1998 
Ο Νομάρχης 

ΑΝΑΣΤΑΣΙΟΣ ΚΑΡΥΠΙΔΗΣ 

